**Rada školy pri Základnej škole s materskou školou, Hlavná 267, 076 12 Kuzmice**

**Výročná správa o činnosti Rady školy pri Základnej škole s materskou školou, Hlavná 267, 076 12 Kuzmice za kalendárny rok 2018**

Rady školy pri Základnej škole s materskou školou, Hlavná 267, 076 12 Kuzmice je zriadená podľa § 24 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov, vyhlášky Ministerstva školstva Slovenskej republiky č.291/2004 Z.z. ,ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorom je zriadená.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly, posudzuje a vyjadruje sa k činnosti školy a školských zariadení z pohľadu školskej problematiky. Žiadny kontrolný orgán nemá v kompetencii kontrolovať činnosť rady školy.

Rada školy v roku 2018 pracovala v zložení:

 1. Ann Begalová, od 1. 2. 2018 Lenka Tomková - zástupca rodičov

 2. Jana Keruľ-Kmecová, od 1. 9. 2018 Ing. Marek Závodský – zástupca rodičov

 3. Michaela Lejková, od 1. 9. 2018 Mikuláš Maťaš – zástupca rodičov

 4. Melánia Maďoranová – zástupca rodičov

 5. Mgr. Alena Makovcová – zástupca pedagogických zamestnancov

 6. Mgr. Zuzana Vašková – zástupca pedagogických zamestnancov

 7. Mária Takáčová - zástupca nepedagogických zamestnancov

 8. Tomáš Baran - delegovaný zástupca zriaďovateľa

 9. Ing. Martin Bobok, od 10. 12. 2018 Ing. Štefan Gizela – delegovaný zástupca zriaďovateľa

 10. MUDr. Marek Gajdošoci, od 10. 12. 2018 Lukáš Pastor - delegovaný zástupca zriaďovateľa

11. Ing. Helena Koščáková, od 10. 12. 2018 Vladimír Klima - delegovaný zástupca zriaďovateľa

Rada školy mala v kalendárnom roku 2018 4 zasadnutia.

1. 1. zasadnutie rady školy sa konalo 24. januára 2018.

Prvého zasadnutia RŠ sa z 11 členov zúčastnili 9 členovia.

* Program zasadnutia rady školy otvorila predsedníčka RŠ Mgr. Zuzana Vašková. Predniesla program zasadnutia, ktorý bol radou školy jednohlasne schválený.

ktorá v opakovanej voľbe získala 10 hlasov, pričom 1 člen rady školy sa hlasovania zdržal.

* Menovanie overovateľov zápisnice. Overovateľom zápisnice bol menovaný MUDr. Marek Gajdošoci.
* Správa o čerpaní financií z rozpočtu školy v roku 2017 a oboznámenie členov rady s rozpočtom na rok 2018. Riaditeľ školy Mgr. Julián Huľo informoval členov rady školy o čerpaní financií z rozpočtu školy za rok 2017 a s rozpočtom na rok 2018.
* Informácie o prebiehajúcich aktivitách a projektoch školy. Predsedníčka rady školy informovala členov RŠ o prebiehajúcich a plánovaných aktivitách a projektoch základnej školy (lyžiarsky výcvik žiakov 8. ročníka), vianočný program Posedenie pri jedličke, Vianočná burza, Burza kníh, Európsky deň jazykov, Medzinárodný deň školských knižníc...). Prebiehajúce aktivity a projekty v materskej škole predniesla p. Bc. Makovcová. Aktivity a projekty v spolupráci s RZ predniesla p. Ing. Lukáčová (Domestos, zrekonštruovanie toaliet....)
* Aktuálne problémy školy. Riaditeľ školy informoval RŠ o šikanovaní a kyberšikane, jej hrozbe a dôsledkoch. Rodičia vyjadrili obavy o svoje deti, keďže ráno sa pri škole pohybujú cudzie psy. Starosta obce Ing. M. Vincej ozrejmil riešenie situácie tým, že odchyt psov obec vykonáva, no samotní občania ich pri odchyte kryjú v domácom prostredí. Ing. M. Bobok navrhol požiadať o pomoc políciu. Ďalší z členov rady školy navrhol, aby zamestnanci školy slúžili pred školou a odháňali psov. Riaditeľa namietol, že to nie je v ich náplni práce a takéto nariadenie nemôže vydať.
* UZNESENIE z 1. zasadnutia Rady školy pri Základnej škole s materskou školou Kuzmice

Rada školy berie na vedomie

1. Správu o čerpaní financií z rozpočtu školy v roku 2017 a návrh rozpočtu na rok 2018

2. Informácie o prebiehajúcich aktivitách a projektoch školy

3. Vyhodnotenie spolupráce základnej školy s materskou školou a rodičovskej rady

2. 2. zasadnutie rady školy sa konalo 11. 4. 2018.

Na druhom zasadnutí RŠ sa z 11 členov zúčastnili 10 členovia.

* Program zasadnutia rady školy. Zasadnutie rady školy otvorila a viedla Mgr. Zuzana Vašková (predsedníčka rady školy). Privítala prítomných a zároveň predstavila novú členku rady školy p. Tomkovú, ktorá bola delegovaná rodičovskou radou namiesto p. Begalovej. Tej členstvo v rade školy zaniklo z dôvodu preloženia svojho dieťaťa do inej školy. Následne predložila program zasadnutia na schválenie a doplnenie rade školy.
* Aktuálna činnosť, aktivity a problémy školy. Predsedníčka rady školy informovala členov RŠ o prebiehajúcich a plánovaných aktivitách a projektoch základnej školy (exkurzie, prednášky finančnej gramotnosti, výstava kníh, návšteva školskej knižnice žiakmi MŠ, plavecký výcvik, olympiády, súťaže, Testovanie 9. Prebiehajúce aktivity a projekty v materskej škole predniesla p. Mgr. Makovcová. Problémy, s ktorými sa škola potýka, vymenovala p. Mgr. Vašková. Medzi tie najčastejšie patrí stále sa znižujúci počet žiakov, záškoláctvo podporované rodičmi, šikanovanie, úteky zo školy. Poďakovala RZ a zriaďovateľovi za poskytnutie vecných cien do súťaží a školských akcií. Podnietila tiež k zlepšovaniu spolupráce obce so školou.
* Predsedníčka rady oboznámila členov RŠ s obsahom výročnej správy činnosti RŠ za rok 2017a predložila ho na schválenie.
* Riaditeľ školy Mgr. Julián Huľo informoval členov rady školy o zápise do 1. ročníka (jeho priebehu).
* UZNESENIE z 2. zasadnutia Rady školy pri Základnej škole s materskou školou Kuzmice

Rada školy berie na vedomie

* Výročnú správu o činnosti rady školy za rok 2017
* Informácie o prebiehajúcich aktivitách a projektoch školy.
* Vyhodnotenie spolupráce základnej školy s materskou školou a rodičovskej rady.

3. 3. mimoriadne zasadnutie RŠ sa konalo 28. 5. 2018

* Zasadnutie rady školy otvorila a viedla Mgr. Zuzana Vašková (predsedníčka rady školy). Predložila program zasadnutia na schválenie a doplnenie rade školy.
* Prítomných členov rady školy predsedníčka informovala o blížiacich sa voľbách na riaditeľa školy, ktorý vyhlásil zriaďovateľ školy. Oboznámila ich s legislatívou a metodikou výberového konania na riaditeľa školy. Predložila návrh spôsobu voľby riaditeľa školy na jeho schválenie.
* UZNESENIE

z mimoriadneho zasadnutia Rady školy pri Základnej škole s materskou školou Kuzmice

Rada školy berie na vedomie

1. Navrhnutú metodiku výberového konania na riaditeľa školy

4. Výberové konanie na obsadenie funkcie riaditeľa Základnej školy s materskou školou, Hlavná 267, 076 12 Kuzmice. 27. 6. 2018 sa uskutočnilo výberové konanie na obsadenie funkcie riaditeľa školy vypísané zriaďovateľom obce starostom Ing. Martinom Vincejom zo dňa 14. mája 2018. Do výberového konanie boli zaradení 4 uchádzači. Jeden uchádzač sa pred konaním volieb vzdal kandidatúry. V tajnom hlasovaní sa napokon z troch kandidátov úspešnou stala Mgr. Jozefína Martončíková, ktorú zriaďovateľovi rada školy navrhla vymenovať do funkcie riaditeľa školy.

5. 4. zasadnutie RŠ sa konalo 24. 10. 2018

* Zasadnutie rady školy otvorila a viedla Mgr. Zuzana Vašková (predsedníčka rady školy). Privítala prítomných ukončenia na 1. zasadnutí RŠ v školskom roku 2018/2019. Následne predložila program zasadnutia na schválenie a doplnenie rade školy.
* Predsedníčka rady školy predstavila nového vedenie Základnej školy s materskou školou Hlavná 267, 076 12 Kuzmice , riaditeľku školy: Mgr. Jozefínu Martončíkovú.
* Rade školy boli predstavení dvaja noví členovia: Ing. Marek Závodský, ktorý bol delegovaný rodičovskou radou namiesto p. Jany Keruľ-Kmecovej. Tej členstvo v rade školy zaniklo z dôvodu ukončenia školskej dochádzky na ZŠ jej dieťaťa. A Mikuláš Maťaš, ktorý nahradil p. Lejkovú. Tej takisto zaniklo členstvo v rade školy z dôvodu ukončenia dochádzky dieťaťa do materskej školy.
* Riaditeľka školy predniesla správu výchovno-vzdelávacej činnosti a jej výsledkoch za školský rok 2017/2018. Táto správa je k nahliadnutiu na internetovej stránke link: <http://www.zskuzmice.sk/index.php/zakladna-skola/dokumenty-skoly/sprava-o-vychovno-vzdelavacej-cinnosti>.
* Riaditeľka školy ďalej predniesla koncepčný zámer rozvoja školy na
* školský rok 2018-2019/2022-2023ktorá je k nahliadnutiu na internetovej stránke Link: <http://www.zskuzmice.sk/index.php/zakladna-skola/dokumenty-skoly/koncepcny-zamer-rozvoja-skoly>.
* Predsedníčka rady školy predniesla návrh plánu činností a zasadnutí rady školy na školský rok 2018/2019 a jeho schválenie.
* V diskusii odzneli otázky pre riaditeľku školu o náplni činnosti novoprijatých pedagogických asistentov a o tom, či plánuje v budúcnosti robiť nejaké personálne zmeny, keďže oproti minulému školskému roku klesol počet žiakov o 21. Pani riaditeľka sa vyjadrila, že zatiaľ nevidí dôvod prepúšťať zamestnancov školy. Zdôraznila, že požiadala o pomoc zriaďovateľa školy o finančnú dotáciu vo výške 9000 eur. Schválená zriaďovateľom bola vo výške 6000 eur, išlo hlavne o plat školníka a vedúcej jedálne.
* UZNESENIE zo 4. zasadnutia Rady školy pri Základnej škole s materskou školou Kuzmice

Rada školy berie na vedomie:

Správu o výchovno-vzdelávacej činnosti a jej výsledkoch za školský rok 2017/2018

Koncepčný zámer rozvoja školy

Návrh plánu činností a zasadnutí rady školy na školský rok 2018/2019a jeho schválenie

Kuzmice 31. marca 2019

Predsedníčka RŠ

Mgr. Zuzana Vašková